b'\n_START_ARTICLE_\nKasaysayan ng mga Hudyo sa Alemanya\n_START_PARAGRAPH_\nNagsimulang manirahan ang mga Hudyo sa Alemanya noong ika-4 dantaon, sa mga klima ng toleransiya at ng karahasang antisemita. Sila ay naging mga biktima ng Holocaust at ng malapitang pagwasak ng pamayanang Hudyo hindi lang sa kanilang tinubuang bansa kundi sa kabuuan ng hilaga at kanlurang Europa. Noong mga dekadang 1980 at 1990, nagpasiyang manirahan sa Alemanya ang maraming Hudyo mula sa Unyong Sobyet. Sa kasalukuyan, nabibilang sa higit 200,000 ang mga Hudyo sa Alemanya, isa sa mga pinakamalalaking populasyong Hudyo sa anumang bansang Yuropeo. Ayon kay Yitzhak Ehrenberg, isang rabino mula sa Berlin, "Ang Alemanya lamang ang tanging bansang Yuropeong mayroong lumalaking pamayanang Hudyo."'